ዝብል ሕቶ ኣቕሪብናሎም። "ዋላ ሓደ ዝርርብ ኮነ ዘተ ኣይገበርናን" ብምባል፡ ዜግነታዊ ግብኦም ንምፍፃም ጥራሕ ነቲ ምንቅስቓስ ከምዝጀመሩ ተዛሪቦም። ብኻልእ ወገን ድማ፡ ኣብ ኣሜሪካ ኣብ ሓደ ቢሮ ጥብቅና ዝሰርሑ ኣይተ ነጋሳ ኦዳዱቤ ብወገኖም፡ ዋላ እኳ ምስዚ ቤትምኽሪ ርክብ ኣይሃልዎም፡ ኣብ ግዝኣት ሜኒሶታ እውን ተመሳሳሊ ምንቅስቓስ ከም ዝተጀመረ ገሊፆምልና። ኣይተ ነጋሳ እውን ምስ ኣይተ ኣምሳሉ ተመሳሳሊ ሓሳብ እዩ ዘለዎም። 'ፈረስት ኣመንድመንት' ብምፅራሕ ናይ ፅልኢ ዘረባ ዘላብዑ ናብ ሕጊ ምቕራብ ከም ዝከኣል ኣረጋጊፆም። "ኣብ ኣሜሪካ ሓሳብካ ብነጻነት ናይ ምግላጽን ናይ ምዝራብን መሰል ንብዙሕ ዘመናት ተኸቢሩ'ዩ። ይኹን'ምበር ኣብ 'ፈርስት ኣመንድመንት' ዝተወሰኑ ገደባት ኣለው" ኢሎም። ናይ ሓሶት ዘረባ፣ ሽም ምጽላም፣ ንገበን ዘለዓዕሉ ዘረባታት ወይ ድማ ናብ ናይ ሓይሊ ተግባር ዘለዓዕሉን ናይ ካልእ መሰል ዝጥሕሱን ዝርርባት፡ በቲ ሕጊ ተገዲቦም'ዮም። እቲ ጽዕንቶ፡ ኣብ ውሽጢ ኢትዮጵያ ብዝርአይ ተግባር፡ ውልቀሰባት ኣብ ቤት ፍርዲ ኣሜሪካ ምቕራብ የዋጽእ ድዩ?
